Dacă tot a murit regele Mihai, dl Liviu Dragnea și-a zis că e timpul să se ungă pe sine monarh absolut și ereditar al României.

După ce Simfonia Lalelelor pentru Viorica a făcut-o să zâmbească pe Elena Ceaușescu din cazanul cu smoală în care se bălăcește, șeful Camerei Deputaților s-a autoproclamat președinte al Strategiei după care va fi condusă România până în 2040. În subordinea dlui Dragnea vor fi: Președinția, Guvernul și Academia Română.

Numai Carol al II-lea putea să conducă, în perioada dictaturii regale, o asemenea Comisie.

Dacă ne imaginăm însă deșertul postatomic în care s-ar transforma această țară sub ocârmuirea PSDragnea până-n 2040 și ne gândim la copiii puși să mărșăluiască și să stea în cap pe asfalt la Pitești, spre slava și plăcerea gardiencelor dlui Dragnea, atunci Liv Jong Unu e numele lui, ca întemeietor de dinastie.

